**საქართველოში ახალი კორონავირუსის COVID-19 გავრცელება და მასზე ფისკალური პოლიტიკის პასუხი**

# **საქართველოში პანდემიის გავრცელების პირველი ეტაპი და ფისკალური პოლიტიკის პასუხი**

2020 წელს, პანდემიის გავრცელების პირველ ეტაპზე საერთაშორისო სავალუტო ფონდთან შეთანხმდა მაკრო-ფისკალური ჩარჩო საქართველოს მთავრობის ანტიკრიზისული გეგმის შემუშავების პროცესში, რომელიც 2020 წლისათვის ეკონომიკური ზრდის შემცირების ფონზე ითვალისწინებდა შემოსავლების დანაკლისს 1,7 მლრდ ლარზე მეტით, არსებულ ბიუჯეტში მიმდინარე და კაპიტალური ხარჯების შემცირებას 600.0 მლნ ლარამდე ოდენობით და საქართველოს მთავრობის ანტრიკრიზისული გეგმით გათვალისწინებული ღონისძიებების დასაფინანსებლად საჭირო რესურსის მოძიებას 3,4 მლრდ ლარამდე. ყოველივე აღნიშნულის შედეგად, 2020 წლის ნაერთი ბიუჯეტის დეფიციტის საპროგნოზო მაჩვენებელი 8.5%-ით განისაზღვრა და მომზადდა 2020 წლის სახელმწიფო ბიუჯეტის კანონში ცვლილება.

წარმოქმნილი დეფიციტის ნაწილობრივ დაფინანსების მიზნით, 2020 წლის მარტიდან მნიშვნელოვნად შეიზღუდა ბიუჯეტის ხარჯვითი ნაწილი. შეიზღუდა ადმინისტრაციული ხარჯები, წარმომადგენლობითი და მივლინების ხარჯები, სპეციალიზებული დაწესებულებების გარდა, მნიშვნელოვნად შემცირდა საწვავის ხარჯები, შეიზღუდა ვაკანსიების შევსება და საპრემიო ფონდი. შემცირდა ყველა ის პროგრამა, რომელთა არგანხორციელება ან/და დროში გადაწევა მნიშვნელოვნად არ დააზიანებდა შესაბამის სექტორს, მათ შორის ბუნებრივი ფაქტორების (პანდემიიდან გამომდინარე შეზღუდვები) გათვალისწინებით შეიზღუდა კულტურული, სპორტული და ტურიზმის მიმართულებით დაგეგმილი ღონისძიებები, ასევე, გადაიხედა 2020 წლისათვის განათლების რეფორმის ზოგიერთი მიმართულება. კაპიტალური პროექტების ნაწილში შემცირდა ტურისტული ინფრასტრუქტურის, ასევე იმ პროექტების დაფინანსება, სადაც იმპორტის წილი განსაკუთრებით მაღალია. შედეგად ნაერთი ბიუჯეტის ხარჯვითი ნაწილი ჯამურად შემცირდა დაახლოებით 600.0 მლნ ლარის ოდენობით.

ვინაიდან პანდემიის გავრცელებამ მნიშვნელოვანი უარყოფითი გავლენა მოახდინა, როგორც კერძო სექტორზე, ისე მოქალაქეების მდგომარეობაზე, 2020 წელს აუცილებელი გახდა დამატებითი რესურსების მოძიება როგორც ბიზნესის, ისე მოქალაქეების პირდაპირი დახმარებებისთვის, ასევე, ეპიდემიის გავრცელების პრევენციისა და დაავადებულთა მკურნალობისთვის საჭირო ხარჯების დასაფინანსებლად. აღნიშნული მიზნებისათვის დამატებით საჭირო რესურსმა შეადგინა დაახლოებით 3.4 მლრდ ლარი, კერძოდ ანტიკრიზისული გეგმის შესაბამისად სახელმწიფო ბიუჯეტში აისახა:

* COVID-19-ის პანდემიის მართვასთან დაკავშირებული ჯანმრთელობის დაცვის ხარჯები და საკარანტინო სივრცეებით მომსახურების ანაზღაურების ხარჯები;
* მოსახლეობის სხვადასხვა ჯგუფებისათვის სოციალური დახმარებები (მათ შორის კომუნალური ხარჯების სუბსიდირება და ბავშვების დახმარება);
* დასაქმებულთა და სამუშაო ადგილების შენარჩუნების მიზნით დამსაქმებელთა ხელშეწყობის ღონისძიებები;
* ბიზნესის ხელშეწყობის მიზნით სხვადასხვა პროგრამების და ფინანსური ინსტრუმენტებისათვის საჭირო რესურსი.

**2020 წლის ნაერთი ბიუჯეტის შემოსავლები**

ცხრილი №1: 2020 წლის ნაერთი ბიუჯეტის შემოსავლები ვალდებულებების ზრდისა და დონორების გრანტების გარეშე

**(მლნ ლარი)**

| **დასახელება** | **დამტკიცებული გეგმა** | **დანაკლისი ეკონომიკის შემცირების გამო** | **დანაკლისი ანტი-კრიზისული გეგმის გათვალისწი ნებით** | **დამატებით რესურსი[[1]](#footnote-1)** | **განახლებული პროგნოზი** |
| --- | --- | --- | --- | --- | --- |
| გადასახადები | 12 305,0 | -1 545,0 | -250,0 |  | 10 510,0 |
| გრანტები *(მხოლოდ სსიპებიდან მისაღები შემოსავლები)* | 65,0 | -15,0 |  |  | 50,0 |
| სხვა შემოსავლები | 990,0 | -137,0 |  | 187,0 | 1 040,0 |
| პრივატიზაცია | 230,0 | -80,0 |  |  | 150,0 |
| სესხების დაბრუნება | 115,0 | -40,0 |  |  | 75,0 |
| **სულ ჯამი** | **13 705,0** | **-1 817,0** | **-250,0** | **187,0** | **11 825,0** |

როგორც №1ცხრილიდან ჩანს, ეკონომიკური პარამეტრების გაუარესების შედეგად 2020 წლის ნაერთი ბიუჯეტის საშემოსავლო ნაწილში (დონორების გრანტების გარდა) დანაკლისის პროგნოზი 1,8 მლრდ ლარს შეადგენდა. აღნიშნულს დაემატა ანტიკრიზისული გეგმით გათვალისწინებული ღონისძიებების ეფექტი (დანაკლისი გადასახადებში დაწესებული შეღავათებიდან გამომდინარე) და STOPCOV ფონდში მობილიზებული დამატებითი რესურსები.

შემცირებული შემოსავლებისა და ხარჯვითი ნაწილის ზრდის საჭიროებიდან გამომდინარე, მობილიზებული იქნა დაფინანსება, როგორც საშინაო ისე საგარეო წყაროებიდან:

* **საშინაო ვალის ზრდა** განისაზღვრა 1 850,0 მლნ ლარით, ამასთან დამატებით გამოსაშვები 600,0 მლნ ლარი დაიგეგმა კომერციული ბანკების გრძელვადიანი ლარის ლიკვიდურობის ხელშეწყობისთვის, ბანკების სადეპოზიტო სერთიფიკატებში განსათავსებლად;
* **საგარეო ვალის ზრდა** განისაზღვრა 6 187,6 მლნ ლარით საერთაშორისო პარტნიორებიდან COVID-19 -თან დაკავშირებით დამატებით მოზიდული თანხების ჩათვლით. ამასთან გასათვალისწინებულია, რომ საერთაშორისო დონორ ორგანიზაციებთან მიმდინარეობდა მუშაობა და მოხდა შეთანხმება, რათა რესურსების მობილიზება მომხდარიყო COVID-19-თან დაკავაშირებით გასატარებელი ღონისძიებების დასაფინანსებლად, ეკონომიკური კრიზისის მოსალოდნელზე მეტად გაღრმავების რისკის რეალიზების შემთხვევაში შემოსავლების დამატებით შემცირების დასაკომპენსირებლად და 2021 წელს გარდამავალი ანტიკრიზისული გეგმის ფარგლებში დაგეგმილი ღონისძიებების დასაფინანსებლად.

პანდემიით გამოწვეულმა ეკონომიკურმა კრიზისის და კრიზისის აღმოფხვრის მიზნით განსახორციელებელი ღონისძიებების დაფინანსების საჭიროებამ მნიშვნელოვანი გავლენა მოახდინა 2020 წლის ბიუჯეტის ხარჯვით ნაწილზე, რაც ასევე გავლენას ახდენს საშუალოვადიან პროგნოზებზე.

**2020 წლის ნაერთი ბიუჯეტის მიმდინარე ხარჯები**

ცხრილი №2. ნაერთი ბიუჯეტის მიმდინარე ხარჯები (პროცენტის გარდა)

***/მლნ ლარი/***

| **დასახელება** | **პირველადი პროგნოზი** | **შემცირება** | **დამატებით საჭირო თანხები** | **განახლებული პროგნოზი** |
| --- | --- | --- | --- | --- |
| შრომის ანაზღაურება | 1 896,0 | -57,0 | 0,0 | 1 839,0 |
| საქონელი და მომსახურება | 1 772,0 | -107,0 | 195,0 | 1 860,0 |
| სუბსიდიები | 1 031,0 | -73,2 | 559,2 | 1 517,0 |
| გრანტები | 127,0 | -5,7 | 2,7 | 124,0 |
| სოციალური უზრუნველყოფა | 4 556,0 | -25,8 | 1 044,8 | 5 575,0 |
| სხვა ხარჯები | 1 267,0 | -33,0 | 0,0 | 1 234,0 |
| **სულ ჯამი** | **10 649,0** | **-301,7** | **1 801.7** | **12 149.0** |

**2020 წლის ნაერთი ბიუჯეტის კაპიტალური ხარჯები**

ნაერთი ბიუჯეტის კაპიტალური ხარჯები განსაზღვრული იყო 3 866,0 მლნ ლარის ოდენობით, რომელიც წარმოქმნილი დეფიციტის ნაწილობრივი დაფინანსების მიზნით შემცირდა 298,8 მლნ ლარით, თუმცა ამავე დროს პანდემიიდან გამომდინარე, დამატებით საჭირო იქნა 108,8 ლარის მობილიზება, მათ შორის ჯანდაცვის ინფრასტრუქტურის გაუმჯობესებისათვის. შედეგად განახლებული პროგნოზის მიხედვით ნაერთი ბიუჯეტის კაპიტალურმა ხარჯმა ჯამურად შეადგინა 3 686,0 მლნ ლარი. 2020 წლის კაპიტალური ხარჯების შესრულის ფაქტიური მაჩვენებლის გადაჭარბებით შესრულება შესაძლებელი გახდა იმის გათვალისწინებით, რომ 2020 წლის სექტემბრამდე COVID-19-ის გავრცელების მასშტაბის დაბალ ნიშნულზე შეჩერება მოხერხდა და სამუშაოების შესრულებაში ფიზიკურად შეზღუდვების ეფექტი პრაქტიკულად არ დამდგარა.

# **საქართველოში COVID-19 პანდემიის გავრცელების მეორე ეტაპი და ფისკალური პოლიტიკის პასუხი**

2020 წლის სექტემბრიდან პანდემიის გავრცელება მნიშვნელოვნად გააქტიურდა, როგორც საქართველოში, ისე ევროპაში და ქვეყნების ნაწილმა დაიწყეს შეზღუდვების ახალი ტალღის შემოღება.

საქართველოს მთავრობა აქტიურად თანამშრომლობდა საერთაშორისო სავალუტო ფონდის მისიასთან მათთან არსებული პროგრამის მე-7 მიმოხილვის ფარგლებში ეკონომიკური მაჩვენებლების განახლებაზე.

2021 წლის ბიუჯეტის პროექტის საბოლოო ვერსიაზე მუშაობის პროცესში ნათლად გამოიკვეთა, რომ 2020 წლის მშპ-ის კლება უფრო მაღალი იქნება, მითუმეტეს იმ პირობებში როდესაც ეპიდემიოლოგიური სიტუაციიიდან გამომდინარე საჭირო გახდა 2020 წლის 28 ნოემბრიდან 2 თვიანი შეზღუდვების დაწესება რიგ სექტორებზე და მასთან დაკავშირებული დამატებითი სოციალური პაკეტების გათვალისწინება, როგორც 2020 ისე 2021 წლების ფისკალურ ჩარჩოში.

# **საქართველოში ახალი კორონავირუსის (COVID-19) პანდემიის გამო, ანტიკრიზისული გეგმის ფარგლებში საქართველოს მთავრობის მიერ განხორციელებული ღონისძიებები**

საქართველოს მთავრობის მიერ შემუშვებული ანტიკრიზისული გეგმით გათვალისწინებული ღონისძიებების დასაფინანსებლად, საქართველოს ფინანსთა სამინისტრომ წარმატებით დაასრულა მოლაპარაკებები საერთაშორისო საფინანსო ინსტიტუტებთან, მათ შორის საერთაშორისო სავალუტო ფონდთან და მსოფლიო ბანკთან, დონორული დაფინანსების მობილიზების მიზნით. შედეგად 2020 წელს, მიღწეულ იქნა შეთანხმება 1.83 მლრდ ევროზე (2.2 მლრდ აშშ დოლარი) მეტი რესურსის მოზიდვის თაობაზე. 2020 წელს უკვე ხელმოწერილი ხელშეკრულებების მთლიანმა რესურსმა შეადგინა 1.73 მლრდ ევრო (2.07 მლრდ აშშ დოლარი), საიდანაც 1.57 მლრდ ევრო (1.88 მლრდ დოლარი) იყო პანდემიის გამოწვევებზე საპასუხოდ სპეციალურად და დამატებით მოზიდული თანხა. აღნიშნული რესურსიდან, 2021 წლის 1 იანვრის მდგომარეობით, ჩამორიცხულ იქნა 1.11 მლრდ ევრო (1.34 მლრდ აშშ დოლარი) ძირითადად საბიუჯეტო დახმარების ტიპის სესხების სახით, რაც გულისხმობს რომ ჩამორიცხული რესურსი მიიმართა სწორედ პანდემიასთან დაკავშირებული საჭიროებების დასაფინანსებლად.

|  | **დასახელება** |  | **ხელმოწერის თარიღი** | **შეთანხმებული თანხა (მლნ ევრო)** | **ხელმოწერილი თანხა (მლნ ევრო)** | **მ.შ. კოვიდის გარეშე დაგეგმილი** | **COVID-19-ისთვის დამატებით მოზიდული** |
| --- | --- | --- | --- | --- | --- | --- | --- |
| 1 | საქართველოსა და რეკონსტრუქციისა და განვითარების საერთაშორისო ბანკს (IBRD) შორის სასესხო შეთანხმება „ეკონომიკური მართვისა და კონკურენტუნარიანობის განვითარების პოლიტიკისთვის“ (DPO) (45 მლნ ევრო) | WB | 30.03.2020 | 44.9 | 44.9 | 44.9 |  |
| 2 | საქართველოსა და რეკონსტრუქციისა და განვითარების საერთაშორისო ბანკს (IBRD) შორის “COVID-19-ის წინააღმდეგ სწრაფი რეაგირების პროექტი“-ს სასესხო შეთანხმება | WB | 01.05.2020 | 73.1 | 73.1 |  | 73.1 |
| 3 | საქართველოსა და აზიის ინფრასტრუქტურის საინვესტიციო ბანკს (AIIB) შორის სასესხო შეთანხმება „COVID-19-ის წინააღმდეგ სწრაფი რეაგირების პროექტი“ | AIIB | 21.05.2020 | 91.3 | 91.3 |  | 91.3 |
| 4 | საქართველოსა და საფრანგეთის განვითარების სააგენტოს შორის სასესხო შეთანხმება (სოციალური კეთილდღეობის პროგრამა) | AFD | 22.05.2020 | 70.0 | 70.0 | 30.0 | 40.0 |
| 5 | საქართველოსა და საფრანგეთის განვითარების სააგენტოს შორის სასესხო შეთანხმება (საქართველოს ენერგეტიკის სექტორის მხარდაჭერა) | AFD | 22.05.2020 | 120.0 | 120.0 | 30.0 | 90.0 |
| 6 | საქართველოსა და რეკონსტრუქციის საკრედიტო ბანკს (KfW) შორის სასესხო შეთანხმება (საქართველოს ენერგეტიკის სექტორის მხარდაჭერა) | KFW | 28.05.2020 | 90.0 | 90.0 | 30.0 | 60.0 |
| 7 | საქართველოსა და აზიის განვითარების ბანკს (ADB) შორის სასესხო შეთანხმების (COVID-19-ზე საგანგებო რეაგირებისა და დანახარჯების მხარდამჭერი პროგრამა) | ADB | 02.06.2020 | 92.3 | 92.3 |  | 92.3 |
| 8 | საქართველოსა და რეკონსტრუქციისა და განვითარების საერთაშორისო ბანკს (IBRD) შორის სასესხო შეთანხმება „დამატებითი სესხი ეკონომიკური მართვისა და კონკურენტუნარიანობის განვითარების პოლიტიკისთვის“ (DPO) | WB | 07.07.2020 | 45.0 | 45.0 |  | 45.0 |
| 9 | საქართველოსა და აზიის ინფრასტრუქტურის საინვესტიციო ბანკს (AIIB) შორის სასესხო შეთანხმება (ეკონომიკური მართვის და კონკურენტუნარინობის პროგრამა: COVID-19-ის კრიზისის შემსუბუქება) | AIIB | 28.07.2020 | 45.0 | 45.0 |  | 45.0 |
| 10 | რეკონსტრუქციის საკრედიტო ბანკსა (KfW) და საქართველოს შორის სასესხო შეთანხმება (პოლიტიკაზე დაფუძნებული სესხი (PBL) „საქართველოს ეკონომიკის კონკურენტუნარიანობისა და კრიზისის მიმართ მდგრადობის გასაძლიერებლად“) | KFW | 07.08.2020 | 180.0 | 180.0 |  | 180.0 |
| 11 | ევროკავშირს (როგორც სესხის გამცემს), საქართველოს (როგორც სესხის მიმღებს), და საქართველოს ეროვნულ ბანკს (როგორც სესხის მიმღების ფინანსურ აგენტს) შორის „მაკრო-ფინანსური დახმარება საქართველოსთვის IV“ სასესხო შეთანხმება | EU | 22.09.2020 | 150.0 | 150.0 |  | 150.0 |
| 12 | საქართველოსა და აზიის განვითარების ბანკს (ADB) შორის სასესხო შეთანხმება (ჩვეულებრივი ოპერაციები) (ფისკალური მდგრადობის და სოციალური დაცვის პროგრამა) | ADB | 29.10.2020 | 254.2 | 170.8 |  | 170.8 |
| 13 | საქართველოსა და რეკონსტრუქციის საკრედიტო ბანკს (KfW) შორის „COVID- 19 პანდემიის კონტექსტში სოციალური უსაფრთხოება“ საგრანტო შეთანხმება | KFW | 29.10.2020 | 5.8 | 5.8 |  | 5.8 |
| 14 | გაფართოებული დაფინანსების მექანიზმის (EFF) პროგრამის ფარგლებში (COVID-19-ის პანდემია) საერთაშორისო სავალუტო ფონდიდან (IMF) მისაღები სახსრები | imf |  | 171.8 | 171.8 |  | 171.8 |
| 15 | საქართველოსა და ევროკავშირს შორის ფინანსური შეთანხმება "ფისკალური მდგრადობის პროგრამა" (გრანტი) | EU | 28.09.2020 | 75.0 | 75.0 |  | 75.0 |
| 16 | საქართველოსა და აზიის განვითარების ბანკს შორის (ADB) სასესხო შეთანხმება "თანამედროვე უნარები უკეთესი სამუშაო ადგილებისთვის" | ADB | 9.12.2020 | 65.5 | 42.4 |  | 42.4 |
| 17 | საქართველოსა და აზიის განვითარების ბანკს შორის (ADB) სასესხო შეთანხმება "წყალმომრაგებისა და წყალარინების სექტორის მდგრადი განვითარების პროგრამა" | ADB | 15.10.2020 | 115.3 | 115.3 |  | 115.3 |
| 18 | GUMIP ცვლილება და რეპროგრამირება კოვიდ პანდემიის კონტექსტში | EIB | 21.12.2020 | 100.0 | 100.0 |  | 100.0 |
| 19 | საქართველოსა და რეკონსტრუქციის საკრედიტო ბანკს (KfW) შორის „COVID- 19 პანდემიის კონტექსტში სოციალური უსაფრთხოება“ სასესხო შეთანხმება | KFW | 29.10.2020 | 15.0 | 15.0 |  | 15.0 |
| 20 | ევროკავშირს (როგორც სესხის გამცემს), საქართველოს (როგორც სესხის მიმღებს), და საქართველოს ეროვნულ ბანკს (როგორც სესხის მიმღების ფინანსურ აგენტს) შორის „მაკრო-ფინანსური დახმარება საქართველოსთვის III“ სასესხო შეთანხმება | EU | 31.08.2018 | 28.0 | 28.0 | 25.0 | 3.0 |
|  | **სულ Euro** |  |  | **1,832.2** | **1,725.7** | **159.9** | **1,565.8** |
|  | **სულ USD** |  |  | **2,198.6** | **2,070.9** | **191.9** | **1,879.0** |

**COVID-19 პანდემიისთან დაკავშირებული ანტიკრიზისული გეგმით გათვალისწინებული ძირითადი ღონისძიებების დაფინანსება**

2020 წელს COVID-19 პანდემიასთან დაკავშირებული საქართველოს მთავრობის ანტიკრიზისული გეგმით გათვალისწინებული ღონისძიებებზე ფაქტიურად მიმართული იქნა 3.6 მილიარდი ლარის რესურსი, კერძოდ:

*მლნ ლარში*

| **ღონისძიება** | **თანხა** |
| --- | --- |
| **ჯანმრთელობის დაცვის მიმართულება** | **417.8** |
| ვირუსის გავრცელების საწინააღმდეგო საშუალებების შესყიდვა (ტესტები, პირადი დაცვის საშუალებები და სხვა) | 156.7 |
| მკურნალობის ხარჯების ანაზღაურება | 77.8 |
| COVID-19-ის ვაქცინაზე ხელმისაწვდომობა | 16.7 |
| COVID-19-დან გამომდინარე სამედიცინო დაწესებულებათა ინფრასტუქტურის გაუმჯობესება (მათ შორის, სს ინფექციური პათოლოგიის, შიდსისა და კლინიკური იმუნოლოგიის სამეცნიერო-პრაქტიკული ცენტრი) | 68.7 |
| ახალ კორონავირუსთან დაკავშირებული საკარანტინო მომსახურების ანაზღაურება | 97.9 |
| **მისახლეობის სოციალური დაცვის მიმართულება** | **918.1** |
| COVID-19-დან გამომდინარე მოსახლეობის კომუნალური გადასახადების სუბსიდირება | 382.7 |
| სოციალურად დაუცველი ოჯახებისათვის ფულადი დახმარება/ კომპენსაცია (65000-100000 ქულის მქონე ოჯახები) | 64.7 |
| შშმ პირებისათვის ფულადი დახმარება/კომპენსაცია | 26.0 |
| 18 წლამდე ბავშვთა ერთჯერადი სოციალური დახმარება | 187.8 |
| *მათ შორის, StopCoV ფონდიდან გამოყიფილ და გადახდილი* | *122.8* |
| ფულადი დახმარება/კომპენსაცია დაქირავებით მომუშავე ფიზიკური პირებისათვის | 131.2 |
| ფულადი დახმარება/კომპენსაცია ინდ.მეწარმეებისა და გადასახადის გადამხდელი ფიზიკური პირებისათვის | 110.8 |
| ერთჯერადი სოციალური დახმარება უმაღლესი საგანმანათლებლო დაწესებულების სოციალურად დაუცველი სტუდენტების სწავლის საფასურის დაფინანსება | 14.8 |
| **ბიზნესის მხარდაჭერის მიმართულება** | **636.4** |
| საშემოსავლო გადასახადის შეღავათი | 315.5 |
| ტურიზმის სექტორის საგადასახადო შეღავათი | 48.7 |
| მცირე, საშუალო და საოჯახო სასტუმრო/სარესტორნო ინდუსტრიის ხელშეწყობისათვის საჭირო ღონისძიებების განხორციელება | 51.2 |
| საკრედიტო-საგარანტიო სქემა | 47.0 |
| სამშენებლო სექტორის ხელშეწყობა | 9.0 |
| მიკრო და მცირე მეწარმეობის ხელშეწყობა - მცირე გრანტები | 2.5 |
| სოფლის მეურნეობის მხარდაჭერა | 162.4 |
| *მათ შორის, რთველის ხელშეწყობა* | 104.3 |
| **ეკონომიკის ხელშემწყობი დამატებითი პაკეტები** | **1,634.0** |
| კომერციული ბანკების ლიკვიდურობის ზრდა | 594.0 |
| საგადასახადო ზედმეტობის (დღგ-ის) დაბრუნება | 1,040.0 |
| **სულ ანტიკრიზისული გეგმით გათვალისწინებული ღონისძიებები** | **3,606.4** |

2020 წელს COVID-19 პანდემიასთან დაკავშირებული ანტიკრიზისული გეგმის ფარგლებში განხორციელდა:

***ჯანმრთელობის დაცვის მიმართულებით***

* ახალი კორონავირუსის შესაძლო გავრცელების აღმკვეთი ღონისძიებებისა და  აღნიშნული ვირუსით გამოწვეული დაავადების შემთხვევებზე ოპერატიული რეაგირების გეგმის შესაბამისად, საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს, სსიპ - ლ. საყვარელიძის სახელობის დაავადებათა კონტროლისა და საზოგადოებივი ჯანმრთელობის  ეროვნულ ცენტრსა და  ყველა შესაბამის სახელმწიფო უწყებასთან კოორდინაციით და  აგრეთვე, ჯანდაცვის მსოფლიო ორგანიზაციის რეკომენდაციების გათვალისწინებით, საანგარიშო პერიოდში განხორციელდა ქვეყანაში „COVID – 19“-ის   მასიური გავრცელების რისკების შემცირებისა და თავიდან აცილების რიგი ღონისძიებები (შესყიდული და სხვადასხვა ორგანიზაციებში გადაცემულ იქნა ინდივიდუალური დამცავი საშუალებები, დეფიბრილატორები, სუნთქვის აპარატები, პაციენტის დაკვირვების მონიტორები, უკონტაქტო ელექტრო თერმომეტრები, თხევადი სამედიცინო ჟანგბადები და სხვა. გარდა ამისა, გაწეულ იქნა ხარჯი საკარანტინო ზონების მოწყობისათვის). გარდა აღნიშნულისა შეძენილ იქნა COVID-19-ის დასადგენი ტესტები, განხორციელდა საკარანტინე სივრცეების სასტუმრო მომსახურება/სამედიცინო მეთვალყურეობა, საკარანტინე სივრცეების სამედიცინო პერსონალით და პირველადი სამედიცინო დანიშნულების საგნებით/მედიკამენტებით უზრუნველყოფა, საეჭვო და დადასტურებელი შემთხვევის მართვა და მათი სტაციონარული მკურნალობა და სხვა კოვიდის მართვასთან დაკავშირებული ღონისძიებები. სულ ამ მიზნით საანგარიშო პერიოდში საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს ხაზით მიმართულ იქნა 234.5 მლნ ლარზე მეტი;
* სსიპ - ტურიზმის ეროვნულმა ადმინისტრაციამ სავალდებულო კარანტინის ფარგლებში განახორციელა 144 028 პირის (საქართველოს მოქალაქეები (მათ შორის ჯანდაცვის მსოფლიო ორგანიზაციის მიერ მაღალი რისკის ზონად ნომინირებული არეებიდან შემოსულ საქართველოს მოქალაქეები) და უცხო ქვეყნის მოქალაქეები) განთავსებასთან, ტრანსპორტირებასთან, კვებასთან, დასუფთავებასთან, უსაფრთხოებასა და საკარანტინო პერიოდში შესაბამისი პირობების შექმნასთან დაკავშირებული სხვადასხვა სახის ღონისძიებები. ასევე, განხორციელდა ახალ კორონავირუსთან დაკავშირებული ჩარტერული ფრენების სუბსიდირება ევროპის სხვადასხვა ქვეყნებიდან მოქალაქეების სამშობლოში დაბრუნების მიზნით. სულ ამ მიზნით საანგარიშო პერიოდში მიმართულ იქნა 97.9 მლნ ლარი;
* საქართველოს მთავრობასა და ვაქცინების გლობალურ ალიანსს (GAVI ALLIANCE) შორის გაფორმებული შეთანხმების (COMMITMENT AGREEMENT) თაობაზე, საქართველოს მთავრობის განკარგულების შესაბამისად COVID-19-ის ვაქცინაზე ხელმისაწვდომობის უზრუნველყოფის მიზნით მიმართულ იქნა 16.7 მლნ ლარზე მეტი;
* COVID-19-ზე რეაგირების საგანგებო ღონისძიებების უზრუნველსაყოფად სამედიცინო დაწესებულებათა აღჭურვა/რეაბილიტაციის ღონისძიებების დასაფინანსებლად მიიმართა 68.8 მლნ ლარი, მათ შორის 33.8 მლნ ლარი - ინფექციური პათოლოგიის მართვის ხელშეწყობის ღონისძიებების ფარგლებში, სს „ინფექციური პათოლოგიის, შიდსისა და კლინიკური იმუნოლოგიის სამეცნიერო-პრაქტიკული ცენტრის“ პროფილური შენობით უზრუნველყოფისათვის;

***მისახლეობის სოციალური დაცვის მიმართულებით***

* ახალი კორონავირუსით (COVID-19) გამოწვეული სოციალურ-ეკონომიკური მდგომარეობის გაუარესების გამო განხორციელდა მოსახლეობის სოციალური დახმარება კომუნალური გადასახადების სუბსიდირებით, კერძოდ: ელექტროენერგიის 200 კილოვატ/საათი ან 200 კილოვატ/საათზე ნაკლები მოცულობის, ბუნებრივი გაზის 200 მ³ ან 200 მ³-ზე ნაკლები მოცულობის, ასევე სასმელი წყლის/წყალარინების და დასუფთავების მოსაკრებლის  გადასახადის სუბსიდირება. სულ საანგარიშო პერიოდში  აღნიშნული მიზნით გადარიცხულ იქნა 328.8 მლნ ლარი, კერძოდ საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს ხაზით გამოეყო 172.7 მლნ ლარი, ხოლო საქართველოს ეკონომიკისა და მდგრადი განვითარების სამინისტროს ხაზით - 210.0 მლნ ლარი);
* ახალი კორონავირუსით (SARS-COV-2) გამოწვეული ინფექციის (COVID-19) შედეგად მიყენებული ზიანის შემსუბუქების მიზნობრივი სახელმწიფო პროგრამის ფარგლებში განხორციელდა საქართველოს მთავრობის მიერ დადგენილი: მოწყვლადი ჯგუფების (სოციალურად დაუცველი ოჯახები, მკვეთრად გამოხატული შეზღუდული შესაძლებლობის მქონე პირები და შეზღუდული შესაძლებლობის მქონე ბავშვები, დაქირავებით მომუშავე ფიზიკური პირები, ინდივიდუალური მეწარმეები და გადასახადის გადამხდელი ფიზიკური პირები) ფულადი დახმარების/კომპენსაციის დაფინანსება:
* სოციალურად დაუცველი ოჯახების მონაცემთა ერთიან ბაზაში რეგისტრირებული, 65 000-დან 100 000-მდე სარეიტინგო ქულის მქონე ოჯახებისთვის − ოჯახის წევრზე 35 ლარის (ერთწევრიანი ოჯახისთვის − 70 ლარის, ორწევრიანი ოჯახისთვის − 90 ლარის); სოციალურად დაუცველი ოჯახების მონაცემთა ერთიან ბაზაში რეგისტრირებული, 100 000-მდე სარეიტინგო ქულის მქონე ოჯახებისთვის, რომელთაც ჰყავთ 3 ან 3-ზე მეტი 16 წლის ასაკის  ჩათვლით ბავშვი, ოჯახზე 100 ლარის ოდენობით (6 თვე). სულ საანგარიშო პერიოდში მიიმართა 64.7 მლნ ლარი;
* მკვეთრად გამოხატული შეზღუდული შესაძლებლობის მქონე პირებისთვის და შეზღუდული შესაძლებლობის მქონე ბავშვებისთვის, თვეში 100 ლარის ოდენობით (6 თვე). სულ მიიმართა 26.0 მლნ ლარი;
* დაქირავებით მომუშავე ფიზიკური პირებისთვის ყოველთვიურად 200 ლარის (162.3 ათას პირზე), სულ მიმართული თანხა 131.2 მლნ ლარი;
* თვითდასაქმებულთა და 2020 წლის ბოლოს გამოცხადებული შეზღუდვებიდან გამომდინარე გაჩერებული ობიექტებში მომუშავე პირებისათვის − ერთჯერადი დახმარების სახით − 300 ლარი (პირველ ეტაპზე 248.9 ათას პირზე, ხოლო მეორე ეტაპზე 120.4 ათას პირზე). სულ მიმართულ იქნა 110.8 მლნ ლარი;
* ახალი კორონავირუსით (SARS-COV-2) გამოწვეული ინფექციის (COVID-19) შედეგად მიყენებული ზიანის შემსუბუქების მიზნით სოციალური დაცვის მიმართულებით საანგარიშო პერიოდში გაიცა 18 წლამდე ბავშვთა ერთჯერადი 200 ლარიანი დახმარება (904.1 ათასზე მეტ ბავშვზე). სულ საანგარიშო პერიოდში  აღნიშნული ღონისძიებების დასაფინანსებლად მიმართულ იქნა 187.8 მლნ ლარი (აღნიშნული ღინისძიების დაფინანსების მიზნით საქართველოს ფინანსთა სამინისტრომ უზრუნველყო 122.8 მლნ ლარის გამოყოფა „SropCov ფონდი“-დან);
* ახალი კორონავირუსით (SARS-COV-2) გამოწვეული ინფექციის (COVID-19) შედეგად მიყენებული ზიანის შემსუბუქების მიზნით უმაღლესი საგანმანათლებლო დაწესებულების სოციალურად დაუცველი სტუდენტების სწავლის საფასურის დასაფინანსებლად ერთჯერადი სოციალური დახმარებით უზრუნველყოფილ  იქნა  16.6 ათასი სტუდენტი. სულ საანგარიშო პერიოდში  აღნიშნული ღონისძიებების დასაფინანსებლად მიმართულ იქნა 14.8 მლნ ლარი.

***ბიზნესის მხარდაჭერის მიმართულებით***

* საანგარიში პერიოდში 315.5 მლნ ლარამდე საშემოსავლო გადასახადის შეღავათის (ხელფასის პირველი 750 ლარზე) სარგებელი მიიღო ბიზნესმა იმ დამსაქმებელებზე, რომელთა ხელფასიც არ აღემაება 1500 ლარს;
* კორონავირუსის (COVID-19) გავრცელებიდან გამომდინარე, ეკონომიკის წინაშე არსებული ახალი გამოწვევების საპასუხოდ გაფართოვდა ბიზნესის მხარდაჭერის არსებული პროგრამები (საკრედიტო-საგარანტიო სქემა და მიკრო და მცირე მეწარმეობის ხელშეწყობა - მცირე გრანტები), შემუშავდა ბიზნესის ხელშეწყობის დამატებითი ეფექტური მექანიზმები (ტურიზმის და სამშენებლო სექტორის მიმართულებებით) და აგრეთვე, შემუშავდა, საქართველოს მთავრობის მიერ დამტკიცდა და ამოქმედდა პროგრამა „თანადაფინანსების მექანიზმი მცირე, საშუალო და საოჯახო სასტუმრო ინდუსტრიის მხარდაჭერისთვის“. საანგარიშო პერიოდში აღნიშნული პროგრამების ფარგლებში განხორციელდა შემდეგი ღონისძიებები:
* ყველაზე მეტად დაზარალებული ტურიზმის სექტორის მხარდაჭერისა და გაჯანსაღებისათვის (მცირე, საშუალო და საოჯახო სასტუმროები) თანადაფინანსება გაიცა არსებული სასტუმროების 3 254 სესხზე 45.6 მლნ ლარის ოდენობით;
* დაზარალებული საერთაშორისო საჰაერო ტრანსპორტის ასოციაციასთან (IATA) თანამშრომლობისა და გენერალური გაყიდვების აგენტის (GSA) საქმიანობის ფარგლებში ოპერირებადი მეწარმე სუბიექტების მხარდასაჭერად თანადაფინანსება გაიცა 39 გარანტიაზე 0.24 მლნ ლარის ოდენობით, ხოლო ღონისძიების ორგანიზების ინდუსტრიაში ოპერირებადი მეწარმე სუბიექტების მხარდასაჭერად - 55 სესხზე 0.67 მლნ ლარის ოდენობით და სარესტორნო ინდუსტრიაში ოპერირებადი ბიზნესების მხარდასაჭერად - 420 სესხზე 4.7 მლნ ლარის ოდენობით;
* საკრედიტო-საგარანტიო სქემის ფარგლებში გაფორმდა 174 ხელშეკრულება (მ.შ. ახალი სესხი - 154, რესტრუქტურიზაცია/რეფინანსირება - 20). დამტკიცებული სესხის მოცულობამ შეადგინა 148.5 მლნ ლარი, რომლის საგარანტიო თანხაა 37 მლნ ლარი, ხოლო ღონისძიების ორგანიზების ინდუსტრიაში და სარესტორნო ინდუსტრიაში ოპერირებადი მეწარმე სუბიექტების მხარდასაჭერად დამატებით გამოიყო 10 მლნ ლარი;
* სამშენებლო სექტორის ხელშემწყობი პროგრამის ფარგლებში შემუშავდა იპოთეკური კრედიტების მხარდამჭერი პროგრამა, რომელიც მოიცავს ორ კომპონენტს (სუბსიდირების კომპონენტი და საგარანტიო კომპონენტი). საანგარიშო პერიოდში პროცენტის სუბსიდირების მექანიზმით ისარგებლა 8 443 ბენეფიციარმა, რომელთაგან 2072-მა ისარგებლა სესხის გარანტიითაც. ჯამურმა სესხის მოცულობამ 827.9 მლნ ლარი შეადგინა, ამ მიმართულებით სუბსიდირებაზე ხარჯმა შეადგინა 0.94 მლნ ლარი, ხოლო გარანტიის სახით ბანკებში განთავსდა დეპოზიტები 8.1 მლნ ლარის ოდენობით;
* საქართველოს მთავრობის მიერ დამტკიცებული პროგრამის ფარგლებში, რომლის მიზანია პირველადი მოხმარების სასურსათო პროდუქტებზე არსებული საცალო სარეალიზაციო ფასების შენარჩუნება, საანგარიშო პერიოდში სუბსიდირებული იქნა - 3 180.8 ტონა პროდუქტი (მათ შორის: მაკარონის ნაწარმი - 264.8 ტონა, მზესუმზირის ზეთი 764.1 ტონა, რძის ფხვნილი - 746.3 ტონა, შაქარი - 1 151.0 ტონა, ბრინჯი - 1.11 ტონა, ხორბალი - 253.4 ტონა). ასევე განხორციელდა „ხორბლის იმპორტის სუბსიდირების სახელმწიფო პროგრამა“, რომლის ფარგლებში სუბსიდირებული ხორბლის ჯამურმა მოცულობამ შეადგინდა 40 000 ტონა. სულ საანგარიშო პერიოდში ამ მიზნით მიიმართა 6.2 მლნ ლარი;
* საქართველოს მთავრობის მიერ მიღებული გადაწყვეტილების შესაბამისად საანგარიშო პერიოდში პირველადი მოხმარების სასურსათო პროდუქტების მარაგების შექმნის მიზნით შესყიდულია: შაქარი 5 000 ტონა (2.6 მლნ აშშ დოლარი), მაკარონი 400 ტონა (0.2 მლნ აშშ დოლარი), ზეთი 1.5 მლნ ლიტრი (1.4 მლნ აშშ დოლარი). ჯამში ხელშეკრულებები გაფორმეულია 4.2 მლნ აშშ დოლარის პროდუქციაზე (ზეთი, შაქარი, მაკარონის ნაწარმი). ასევე, „ხორბლის ფქვილის სუბსიდირების სახელმწიფო პროგრამის“ ფარგლებში დასასუბსიდირებელი ფქვილის მოცულობამ 19.2 ათასი ტონა შეადგინა (3.8 მლნ ლარი) (საანგარიშო პერიოდში სუბსიდირება გაცემულია 2.5 ათას ტონა ფქვილზე 0.5 მლნ ლარის ოდენობით). სულ საანგარიშო პერიოდში ამ მიზნით მიიმართა 13.5 მლნ ლარი;
* საქართველოს მთავრობის მიერ მიღებული გადაწყვეტილებით აგროწარმოების ხელშეწყობის სახელმწიფო პროგრამის ფარგლებში სულ გაფორმდა 384 თანადაფინანსების ხელშეკრულება, მათ შორის სასოფლო-სამეურნეო ტექნიკის შეძენის ფარგლებში - 252, სასათბურე მეურნეობის მოწყობის ფარგლებში - 104 და სარწყავი სისტემის მოწყობის მიზნით - 28 ხელშეკრულება. სულ საანგარიშო პერიოდში ამ მიზნით მიიმართა 9.2 მლნ ლარი;
* საქართველოს მთავრობის მიერ განსაზღვრული წესების შესაბამისად საანგარიშო პერიოდში სასოფლო-სამეურნეო დანიშნულების მიწის ნაკვეთების მესაკუთრეთა ხელშეწყობის სახელმწიფო პროგრამაში ჩართული იქნა 246 871 ფერმერი, მათ შორის აგრობარათი (ბარათზე დარიცხული ქულები) გამოიყენა - 139 817 ფერმერმა (ბენეფიციარები აგრობარათებზე დარიცული ქულების/სუბსიდიის ათვისებას განაგრძობენ 2021 წლის მაისამდე პერიოდის განმავლობაში). სულ საანგარიშო პერიოდში ამ მიზნით მიიმართა 29.2 მლნ ლარი;
* საქართველოს მთავრობის მიერ მიღებული გადაწყვეტილების შესაბამისად 2020 წლის რთველის ფარგლებში ყურძნის მიღება-გადამუშავების (კომპანიების სუბსიდირების), ასევე რთველის ორგანიზებულად ჩატარების და ღვინის კომპანიების წინაშე აღებული ვალდებულებების სრულყოფილად შესრულების მიზნით, მიმართულმა ასიგნებებმა შეადგინა 104.3 მლნ ლარი. შესაბამისად საანგარიშო პერიოდში კახეთში ღვინის საწარმოებს ყურძენი 25 ათასმა მევენახემ ჩააბარა, რომელთა შემოსავალმა 310.0 მლნ ლარს მიაღწია;
* ტურისტული სექტორი 2020 წელს გათავისუფლდა ქონების გადასახადისგან;
* COVID-19-თან დაკავშირებული ანტიკრიზისული ღონისძიებების ფარგლებში საქართველოს 2020 წლის სახელმწიფო ბიუჯეტის კანონის ცვლილების მე-8 თავის 23-ე მუხლის მე-6 პუნქტის შესაბამისად, ეკონომიკის გრძელვადიანი რესურსით უზრუნველყოფის ხელშეწყობის მექანიზმის ფარგლებში დამატებით განხორციელებული 594.3 მლნ ლარის ემისიის 10 წლის ვადის მქონე სახაზინო ობლიგაციებად განთავსებიდან მიღებული სახსრები საქართველოს ფინანსთა სამინისტრომ სრულად განათავსა კომერციული ბანკების სადეპოზიტო სერტიფიკატებში (შეიძინა სადეპოზიტო სერტიფიკატები) საქართველოს მთავრობის 2020 წლის 22 მაისის N845 განკარგულების შესაბამისად.
* COVID-19-თან დაკავშირებული ანტიკრიზისული ღონისძიებების ფარგლებში ზედმეტად გადახდილი გადასახადების დაბრუნების პროცესი ინტენსიურად მიმდინარეობდა და 2020 წლის მონაცემებით გადამხდელებს დაუბრუნდათ 1 040.1 მლნ ლარამდე.

**პანდემიისთან დაკავშირებული სხვადასხვა ღონისძიებები:**

* StopCoV ფონდში მობილიზებული თანხიდან, 2020 წლის სახელმწიფო ბიუჯეტის თანახმად 132.9 მლნ ლარის განკარგვა განხორციელდა საქართველოს მთავრობის გადაწყვეტილებით პანდემიის საწინააღმდეგო ღონისძიებებისა და მისი გავრცელებიდან გამომდინარე დაზარალებულთა დახმარების დასაფინანსებლად. საანგარიშო პერიოდში საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს ხაზით მიიმართა 123.7 მლნ ლარი (ახალი კორონავირუსის (SARS-COV-2) გამოწვეული ინფექციის (COVID-19) შედეგად მიყინებული ზიანის შემსუბუქება), საქართველოს განათლების, მეცნიერების, კულტურისა და სპორტის სამინისტროს ხაზით - 5.7 მლნ ლარი (2020-2021 წლების განმავლობაში ზოგიერთი სახის საწმენდი და სადეზინფექციო მოწყობილობების შესყიდვა), ხოლო საქართველოს შინაგან საქმეთა სამინისტროს ხაზით 3.6 მლნ ლარი საზოგადოებრივი უსაფრთხოების მართვის ცენტრის ცხელ ხაზებზე „112“ და „144“ გაზრდილი მიმართვიანობიდან გამომდინარე ცენტრის IT ინფრასტრუქტურის გაძლიერების მიზნით, ასევე შინაგან საქმეთა სამინისტროს დაქვემდებარებაში არსებული ლაბორატორიის მიერ კორონავირუსზე ლაბორატორიული გამოკვლევის ან/და სწრაფი ტესტირების ჩატარების და მასთან დაკავშირებული სხვა ღონისძიებების დასაფინანსებლად;
* ავტოიმპორტიორებს 2020 წლის 1 მაისამდე შემოყვანილი ავტომობილების განბაჟების ვადა 2021 წლის 1 მარტამდე გაუხანგრძლივდათ. საქართველოს საბაჟო ტერიტორიაზე 2020 წლის 1 მაისამდე შემოყვანილი მექანიკური სატრანსპორტო საშუალების მფლობელი თავისუფლდება აღნიშნული სატრანსპორტო საშუალების წარდგენის/ზოგადი დეკლარირების/დეკლარირების ვადის ან სატრანსპორტო საშუალების გამოცხადების ვადის დარღვევისათვის ან საბაჟო პროცედურის პირობების დარღვევისათვის საქართველოს საბაჟო კოდექსის შესაბამისი მუხლებით გათვალისწინებული პასუხისმგებლობისაგან, აგრეთვე აღნიშნულ სატრანსპორტო საშუალებაზე საგადასახადო კანონმდებლობით დადგენილ ვადაში გადასახადის გადასახდელი თანხის გადაუხდელობისათვის საქართველოს საგადასახადო კოდექსის განსაზღვრული საურავისაგან.
* კორონავირუსის გავრცელების აღმკვეთი ღონისძიებების ფარგლებში საქართველოს საბაჟო საზღვარზე კანონმდებლობით განსაზღვრულ სანიტარულ-საკარანტინო ღონისძიებებს ახორციელებენ შესაბამისი კვალიფიკაციის მქონე ეპიდემიოლოგები/ოპერატორები;
* საერთაშორისო გადაადგილებისთვის განკუთვნილ საჰაერო, სახმელეთო და საზღვაო შემოსასვლელ პუნქტებში მგზავრთა/მძღოლთა თერმოსკრინინგის პროცედურების უზრუნველსაყოფად დამონტაჟდა 9 ცალი თერმოსკანერი.
* შემუშავდა, განთავსდა და მხარდაჭერილია 8 სხვადასხვა ვებ-გვერდი, პორტალი და/ან საინფორმაციო პლატფორმა (მათ შორის, კორონავირუსის გავრცელების პრევენციის ოთხენოვანი ვებ-გვერდი [https://stopcov.ge/).](https://stopcov.ge/)
* საგარეო საქმეთა სამინისტრო მუდმივ კოორდინაციაში იმყოფებოდა საქართველოში აკრედიტებულ დიპლომატიურ მისიებთან და საერთაშორისო ორგანიზაციებთან, აგრეთვე საერთაშორისო არასამთავრობო ორგანიზაციებთან, რათა ერთობლივი ძალისხმევით შესაძლებელი გამხდარიყო საოკუპაციო ხაზის მეორე მხარეს მცხოვრები მოსახლეობის დახმარება ვირუსის გავრცელების წანააღმდეგ ბრძოლაში;
* კორონავირუსის პანდემიის პირობებში საზღვარგარეთ მყოფ საქართველოს 23 309 მოქალაქეს გაეწია სხვადასხვა სახის დახმარება, კერძოდ: საცხოვრებლითა და საკვებით უზრუნველყოფილ იქნა 1 189 მოქალაქე; მხოლოდ საცხოვრებლით უზრუნველყოფილ იქნა 786 მოქალაქე; საკვებით და პირველადი მოხმარების ნივთებით უზრუნველყოფილ იქნა 5 312 მოქალაქე; ფულადი დახმარება გაეწია 85 მოქალაქეს; სამედიცინო დახმარებითა და მედიკამენტებით უზრუნველყოფილი იქნა 1 742 მოქალაქე; ტრანსპორტირებაში დახმარება გაეწია 4 725 მოქალაქეს; სხვადასხვა სახის სამართლებრივი და ტექნიკური დახმარება გაეწია 9 119 მოქალაქეს; სამგზავრო ბილეთით უზრუნველყოფილი იქნა 336 მოქალაქე; სამსახურის მოძიებაში დახმარება გაეწია 15 მოქალაქეს;
* ქვეყანაში COVID-19-ის გავრცელების პრევენციის მიზნით, დისტანციური სწავლების ფორმაზე გადასვლიდან გამომდინარე, მომზადდა და ზოგადსაგანმანათლებლო დაწესებულებებს მიეწოდათ რეკომენდაციები სასწავლო პროცესის მაქსიმალურად ეფექტიანად წარმართვასთან დაკავშირებით. ასევე, დაიწყო მუშაობა პროექტზე „ტელე-სკოლა“. პროექტის ფარგლებში, მედიაპლატფორმა, მეორე არხის, ვებპორტალი 1tv.ge, საქართველოს პირველი არხის youtube და ფეისბუქ გვერდების საშუალებით, I-XII კლასების მოსწავლეებს (მათ შორის აბიტურიენტებს) შესთავაზებს ტელეგაკვეთილებს და გასართობ-შემეცნებით გადაცემებს;
* საჯარო სკოლებში განსახორციელებელ სადენზიფექციო სამუშაოებთან დაკავშირებით ხელშეკრულების ფარგლებში 1 299 საჯარო სკოლისთვის შეძენილია 5 000 ცალი დისპენსერი და 80 ტონა სადეზინფექციო ხსნარი. სასწავლო პროცესის უსაფრთხო გარემოში გამართულად და უწყვეტად წარმართვის მიზნით, საჯარო სკოლები აღიჭურვენ პირბადეების სარეზერვო მარაგით, სულ შესყიდულ იქნა 813 604 პირბადე;
* საქართველოს მთავრობის მიერ მიღებული გადაწყვეტილების შესაბამისად, ქვეყანაში კორონავირუსის გავრცელების პრევენციის მიზნით, ასაკით პენსიონერთათვის მარტში განხორციელდა აპრილის პენსიის წინსწრებად და განსხვავებული წესით გაცემა. ამასთან, განსახორციელებელი საკომპენსაციო ზომების ფარგლებში, შესაბამის სამიზნე ჯგუფებს არ შეუჩერდათ და უწყვეტად გაუგრძელდათ სახელმწიფო გასაცემლების მიღება, მიუხედავად კანონმდებლობით დადგენილი შეჩერების საფუძვლ(ებ)ის წარმოშობისა;
* შერიგებისა და სამოქალაქო თანასწორობის საკითხებში საქართველოს სახელმწიფო მინისტრის აპარატმა ახალი კორონავირუსის (COVID-19) ოკუპირებულ ტერიტორიებზე გავრცელების პრევენციის, ასევე, მასთან ბრძოლის მიზნით, ოკუპირებული აფხაზეთის რეგიონს გადასცა სხვადასხვა სახის სამედიცინო საშუალება და აღჭურვილობა. ქართველმა ექიმებმა ონლაინ კონსულტაციები გაუწიეს აფხაზეთის ოკუპირებულ ტერიტორიაზე მცხოვრებ აფხაზ ექიმებს;
* შედგა ჯანდაცვის მსოფლიო ორგანიზაციის ექსპერტთა ვიზიტი აფხაზეთის რეგიონში, ადგილზე ვითარების შესწავლის მიზნით; აფხაზეთის ტერიტორიიდან საქართველოს კონტროლირებად ტერიტორიაზე მკურნალობის მიზნით გადმოყვანილ იქნა ახალი კორონავირუსით (COVID-19) ინფიცირებული პაციენტები; აფხაზეთის ოკუპირებულ რეგიონში მცხოვრები მოსახლეობისათვის სწრაფი და ეფექტიანი სამედიცინო მომსახურების უზრუნველყოფის მიზნით აღიჭურვა და ფუნქციონირება დაიწყო რუხის მრავალპროფილურმა კლინიკამ;
* აფხაზურ და ოსურ ენებზე მომზადებულ იქნა ინფორმაცია ახალი კორონავირუსისგან (COVID-19) თავის დაცვის რეკომენდაციებსა და წესებთან დაკავშირებით და შემდგომი გავრცელებისათვის მიეწოდა ოკუპირებულ აფხაზეთსა და ცხინვალის რეგიონში მოქმედ საერთაშორისო ორგანიზაციებს, კონფლიქტის თემაზე მომუშავე არასამთავრობო ორგანიზაციებს, ასევე, ითარგმნა და ამოქმედდა აფხაზურ და ოსურ ენოვანი ოფიციალური საიტი [www.StopCov.ge](http://www.StopCov.ge);
* აფხაზეთის რეგიონიდან საქართველოს კონტროლირებად ტერიტორიაზე დარჩენილ ყველა 247 სტუდენტს აუნაზღაურდა ბინის ქირის საფასური, ასევე, სტუდენტებს თბილისში, ზუგდიდში და ქუთაისში გადაეცათ საკვები პროდუქტები და ჰიგიენის ნივთები.

1. ასახულია STOPCOV ფონდში მობილიზებული რესურსი – 133.5 მილიონი ლარი. [↑](#footnote-ref-1)